29/03/2017 | Administración LocalMunicipal
Noia
Secretaría
Corrección de erro nas bases que rexerán o procedemento de selección de persoal para a creación dunha bolsa de traballo para a cobertura de postos de socorrista da piscina municipal de Noia

Faise público que por resolución da concelleira delegada de persoal número 501, do 24 de marzo de 2017, que a contrinuación se transcribe, acordouse o seguinte “Resultando que por resolución da concelleira delegada número 458/2017, do 20 de marzo, aprobouse a as bases e a convocatoria que rexerán o procedemento de selección de persoal para a creación dunha bolsa de traballo para a cobertura de postos de socorrista da piscina municipal de Noia. Resultando que o anuncio da convocatoria e bases para a formación dunha bolsa de traballo para a cobertura de postos de socorrista da piscina municipal publicouse no Boletín Oficial da Provincia da Coruña número 56, do 23 de marzo de 2017. Resultando que na base 5.1 das reguladoras do procedemento detectouse un erro material refirido ao prazo máximo de presentación de solicitudes para participar no proceso selectivo convocado. En virtude do disposto no artigo 109.2 da Lei 39/2015, de 1 de outubro, do procedemento administrativo común das administracións públicas, así como no artigo 21.1. g e h. da Lei 7/1985, de 2 de abril, reguladora das bases de réxime local, e 24. d do Real Decreto Lexislativo 781/1986, de 18 de abril, polo que se aproba o texto refundido das disposicións legais vixentes en materia de Réxime Local, que atribúe ao Alcalde as competencias en materia de persoal, e que en virtude da resolución do Alcalde número 318/2016, do 24 de febreiro, outórganse a esta concelleira competencias en materia de persoal, concretamente as descritas nos apartados g. e h. do citado artigo 21. da LBRL, Primeiro.- Corrixir a base 5.1 das bases e a convocatoria que rexerán o procedemento de selección de persoal para a creación dunha bolsa de traballo para a cobertura de postos de socorrista da piscina municipal de Noia, no sentido de que onde di: “5.1. En previsión do establecido no artigo 16.4, na disposición transitoria cuarta e na disposición final sétima da Lei 39/2015, do 2 de outubro, do procedemento administrativo común das Administracións Públicas, as instancias solicitando participar no proceso dirixiranse ao Alcalde ou Concelleira/o delegada/o de persoal do Concello de Noia e presentaranse, debidamente cubertas, no prazo máximo de sete (10) días naturais contados a partir do día seguinte ao de publicación do anuncio da convocatoria no no Boletín Oficial da Provincia da Coruña, nalgunha das seguintes formas: (.)” “5.1. En previsión do establecido no artigo 16.4, na disposición transitoria cuarta e na disposición final sétima da Lei 39/2015, do 2 de outubro, do procedemento administrativo común das Administracións Públicas, as instancias solicitando participar no proceso dirixiranse ao Alcalde ou Concelleira/o delegada/o de persoal do Concello de Noia e presentaranse, debidamente cubertas, no prazo máximo de dez (10) días naturais contados a partir do día seguinte ao de publicación do anuncio da convocatoria no no Boletín Oficial da Provincia da Coruña, nalgunha das seguintes formas: (.)” Segundo.- Esta emenda non modifica o prazo inicialmente establecido para a presentación de solicitudes, que comeza a computar a partir do día seguinte ao de publicación do anuncio da convocatoria no no Boletín Oficial da Provincia da Coruña Terceiro.- Facer público este acordo no Boletín Oficial da Provincia da Coruña, no Taboleiro de anuncios da sede electrónica da web municipal e no Taboleiro de Edictos da Casa Consistorial. Cuarto.- Contra a presente resolución, que pon fin á vía administrativa, poderase interpoñer, potestativamente, recurso de reposición ante o mesmo órgano que ditou o acto, no prazo dun mes a contar a partir do día seguinte ó da recepción da notificación da presente, ou ben, directamente, recurso contencioso-administrativo ante o xulgado que corresponda no prazo de dous meses contados a partir da mesma data, sen prexuízo de que se poida interpoñer calquera outro recurso que se estime pertinente. Noia, 24 de marzo de 2017 A concelleira delegada de persoal.